cyanic-selkie/wikianc huggingface dataset:
Ráðhúsið í Münster
Friðarsalurinn
thumb|Skápurinn mikli á norðurhliðinni Friðarsalurinn var nefndur svo eftir að friðarsamningarnir í Vestfalíu fóru að hluta fram í honum. Hann er 10m x 15m að stærð og er skreyttur á allar hliðar. Nær allt skrautið, sem er upprunnið á 16. öld, var tekið niður í heimstyrjöldinni síðari og varðveitt annars staðar. Því slapp það við skemmdir stríðsins. Það var sett í á ný við endurreisn hússins. Langhliðin veggjamegin (vesturhliðin) er skreytt viðarþiljum en fyrir ofan þær eru myndir af borgarstjórum fyrri tíma. Þar er einnig hurðin. Hún er skreytt með mynd af Jesú og postulunum. Langhliðin gluggamegin (austurhliðin) er með fjóra stóra glugga. Milli þeirra eru burðarsúlur, skreyttar með viðarþiljum með myndum af Móse og hinum sjö listagyðjum. Á norðurhliðinni er gríðarmikill viðarskápur með 22 skúffum, sem alskreyttur er með myndum og fígúrum. Fyrir miðju er Jesús á krossi. Þar fyrir framan er borgarstjórabekkurinn. Á suðurhliðinni er stór arinn. Upphaflegi arininn var smíðaður 1577 en hann var ekki fjarlægður úr húsinu í heimstyrjöldinni síðari og eyðilagðist því. Núverandi arinn kemur úr nálægu húsi en er svipaður að aldri og stærð. Arininn er í tveimur hlutum en báðir hlutarnir eru margskreyttir. Salur þessi var ekki bara notaður fyrir borgarráðsfundi, heldur einnig sem dómssalur. Á árunum 1643-48 var salurinn notaður í friðarsamningunum í Vestfalen. Auk þess var salurinn notaður sem þingstaður fyrir Vestfalíudeild prússneska þingsins 1826-1862.
Safn
thumb|left|Gullni haninn thumb|Steinn úr Frúarkirkjunni í Dresden Ráðhúsið er nokkurs konar safn í tengslum við sögu hússins og borgarinnar. Strax eftir að leiðtogar endurskírenda voru pyntaðir 1536 og drepnir á torginu fyrir framan ráðhúsið, voru pyntingartólin fest til sýnis á súlurnar í súlnagöngunum. 1848 voru þau sett inn í húsið sjálft en voru 1921 sett á almenningssafn. En í húsinu eru enn nokkur böðulssverð til sýnis, það elsta frá 1550. Stærsta vopn hússins er 2 ½ m langt sverð frá upphafi 17. aldar. Tilgangur sverðsins er óljós í dag. Nokkrir gamlir fánar eru í húsinu. Þar á meðal friðarfáninn frá 1648 sem blakti í friðarsamningum 30 ára stríðsins. Af öðrum hlutum má nefna myntbikarinn frá 17. öld, sem er drykkjarbikar alsettur myntum. Gullni haninn frá 1600 er holur að innan og var fylltur með víni. Hann er enn notaður í dag í opinberum móttökum. Í húsinu er einnig steinn úr upprunalegu Frúarkirkjunni í Dresden.
Los Lagos-fylki
thumb|300px|Kort af Araucaía-fylki. Los Lagos-fylki í Chile (spænska: Región de Los Lagos, eða X. Región) er fylki í Suður-Chile, um miðbik landsins. Höfuðborg Los Lagos-fylkis er Puerto Montt, við Kyrrahafi. Los Lagos-fylki liggur að Los Ríos-fylki í norðri, Argentína í austri, Aisén-fylki í suðri og Kyrrahafinu í vestri. Næststærsta eyja landsins Chiloé-eyja er í fylkinu.
Wikimál
Wikimál er einfalt ívafsmál sem notað er á wikivefjum, til dæmis á Wikipediu, og er ætlað til þess að vera einfaldara í notkun en HTML. Wikihugbúnaðurinn umbreytir svo texta sem skrifaður er með wikimáli yfir í HTML til birtingar á vefnum.
Los Lagos-fylki
Los Lagos-fylki er eitt af 15 fylkjum eða stjórnsýslusvæðum í Chile. Fólksfjöldi árið 2017 var um 823.000 manns.
Wikimál
Wikimál er ekki eitt staðlað mál heldur fer það eftir gerð wikihugbúnaðar sem notast er við á tilteknum vef hvernig textinn er merktur. Öll wikimál sjá fyrir einfaldri leið til þess að búa til tengla á milli síða á sama vef. Sumir wikivefir, sér í lagi þeir elstu, hafa notað CamelCase til þess að tengja á milli síða en í MediaWiki-hugbúnaðinum var byrjað að notast við hornklofa …. Venjulega er hægt að notast við HTML að einhverju leyti í bland við wikimál á wikivefjum en það er misjafnt hvaða HTML merkingar eru leyfðar.
Jón Böðvarsson
Jón Böðvarsson (2. maí 1930 — 4. apríl 2010) var íslenskufræðingur, kennari, skólameistari og ritstjóri. Foreldrar hans voru Ragnhildur Dagbjört Jónsdóttir og Böðvar Stephensen Bjarnason. Jón var giftur Guðrúnu Erlu Björgvinsdóttur.
Jón stundaði kennslu við ýmsa skóla og var jafnframt virkur í stjórnmálahreyfingum. Hann var starfsmaður Æskulýðsfylkingarinnar og Sameiningarflokks alþýðu, sósíalistaflokksins. Hann var deildarstjóri í íslensku við Menntaskólann við Hamrahlíð frá 1966 til 1976, þegar hann varð fyrsti skólameistari Fjölbrautaskóla Suðurnesja og gegndi þeirri stöðu til 1984. Hann var heiðursfélagi Skólameistarafélags Íslands.
Jón var þekktur fyrir námskeið sín um fornsögurnar, aðallega Njálu, og voru þau mjög fjölsótt í áraraðir. Hann var einnig þekktur sem fararstjóri á Njáluslóðir og víða um land.
Tiger I
thumb|right|250px|Tiger I skriðdreki í Túnis 1943. Tiger I eða Panzerkampfwagen VI Ausführung H (skammst. PzKpfw VI Ausf. H) og frá mars 1943 Panzerkampfwagen VI Ausführung E (skammst. PzKpfw VI Ausf. E) var þýskur skriðdreki í seinni heimsstyrjöldinni.
Tiger I skriðdrekinn var tekinn í notkun síðla árs 1942 og var í notkun fram að uppgjöf Þjóðverja í maí 1945. Ferdinand Porsche gaf skriðdrekanum gælunafnið Tiger en hann var síðar nefndur Tiger I til aðgreiningar frá Tiger II skriðdrekanum.
Tenglar
Þyngd: 56,9 tonn leigd: 6,29 m           8,45 m  (byssu áfram) Breidd: 3,55 m Hæð: 3,0 m áhöfn : 5 brinvör: 25-120mm fallbissa: 1 × 8,8 cm KwK 36 L/56 92 skot (106 og 120 skot af einhverjum breytingum) vélbissur: 2 × 7,92 mm Maschinengewehr 34. skot4800 vél: Maybach HL230 P45 ( V-12 bensín ) 700 PS (690,4 hestafla, 514,8 kW) hö/kg: 12,3 hö / tonn Fjöðrun: torsion bar Rekstrar svið: 110-195 km Hraði: 38 km / klst
Gagásíska
Gagásíska er tyrnkeskt tungumál talað í Moldóvu, Úkraínu, Rússlandi og Tyrklandi, auk þess að vera opinbera tungumál héraðsins Gagásía.
Joubert Araújo Martins
Joubert Araújo Martins (fæddur 7. janúar 1975) er brasilískur fyrrverandi knattspyrnumaður. Hann spilaði 12 leiki með landsliðinu.
Marskálkur
Marskálkur er hertitill og er oftst hafður um hershöfðingja af hæstu gráðu, með öðrum orðum yfirhershöfðingja. Orðið er komið úr gamalli háþýsku: marah „hestur“ og schalh „þjónn“, en skálkur þýðir einmitt þjónn í gamalli íslensku. Marskálkur þýddi sem sagt upphaflega stallhaldari, þ.e. umsjónamaður hesthúsa og var undirmaður stallmeistarans.
Álfar
Álfar í íslenskri þjóðtrú eru um margt sérstakir og er orðið notað um sérstakan flokk huldufólks. Íslenskir álfar búa jafnan í klettum eða steinum og iðka búskap sinn líkt og mennirnir en kjósa að vera látnir í friði. Í íslenskum þjóðsögum er mikið til af lýsingum af samskiptum álfa og manna. Háskalegt er þar jafnan að styggja álfa, til dæmis með því að raska bústað þeirra eða slá svokallaða álagabletti. En sé þeim gerður greiði eru ríkuleg laun vís, til dæmis er í mörgum þjóðsögum greint frá gæfu þeirra sem aðstoðað hafa álfkonu í barnsnauð.
Sjá einnig
Á ensku Wikipediu er löng grein undir heitinu Huldufólk og snýr að Íslensku og Færeysku huldufólki.
ISG Business School
ISG Business School er evrópskur verslunarskóli með skólalóðir í París, New York og Tókýó. Hann er stofnaður 1967. ISG býður ýmis meistaranám (Master programmes) í sérhæfðum stjórnsviðum, svo sem: markaðssetningu, fjármálasvið, eða frumkvöðlastarfsemi. Skólinn á yfir 20 000 hollvini (alumni) í verslun og stjórnmálum, svo sem: Emmanuel Besnier (Framkv.stj. (CEO) Lactalis), David Manoukian (Framkv.stj. (CEO) The-Sphere.com) , auk François Baroin, fyrrum franska ráðherra.
Aleochara andensis
Aleochara andensis er bjöllutegund sem var fyrst lýst af Roberto Pace, 2008.
Sweeply
Sagan
Stofnendur Sweeply eru Pétur Orri Sæmundsen, Erlendur Steinn Guðnason og Frans Veigar Garðarsson.
Árið 2022 fékk Sweeply 260 milljóna fjármögnun frá Frumtaki og Nýsköpunarsjóði atvinnulífsins.
Sweeply er í notkun á yfir 100 hótelum og gististöðum í sex löndum. Nú þegar hafa náðst samningar við tvö íslensk og fimm erlend hótelbókunarkerfi sem munu dreifa lausninni.
Árið 2023 fékk Sweeply Ís­lensku vef­verð­launin í flokknum fyrirtækjavefur ársins – lítil fyrirtæki.
Temuco
thumb|Temuco séð frá Ñielol-fjall. Temuco er borg í Chile um 620 km sunnan við Santíagó. Borgin er höfuðborg Araucanía-fylkis, íbúar eru um 262.000 (2012). Borgin var stofnsett af sílenskum her 1883. Temuco er 70 km frá Kyrrahafi og 70 km frá eldkeilunni Llaima.
B.G. og Ingibjörg - Komdu aftur
B.G. og Ingibjörg er 45 snúninga hljómplata gefin út af SG - hljómplötum árið 1972. Á henni flytja B.G. og Ingibjörg tvö lög.
Hoya platycaulis
Hoya platycaulis er fjölær jurt í vaxblómaættkvísl. Útbreiðslan er á Filippseyjum.
Tvíburaturnarnir (aðgreining)
Tvíburaturnarnir geta átt við eftirfarandi:
Antonio Segni
Antonio Segni (2. febrúar 1891 – 1. desember 1972) var forsætisráðherra Ítalíu á árunum 1955 til 1957 og aftur 1959 til 1960.
Hann var kosinn forseti Ítalíu 6. maí 1962 (í níundu umferð) og sór embættiseiðinn 11. maí sama ár. Hann fékk slag 7. ágúst 1964 og sagði af sér í kjölfarið vegna heilsubrests 6. desember.
Uniejów
Uniejów er borg við fljótið Warta í miðhluta Póllands.
Lönd eftir landsframleiðslu (nafnvirði)
thumb|right|Heimskort þar sem löndin eru lituð eftir landsframleiðslu miðað við árið 2019. Lönd eftir landsframleiðslu (nafnvirði) er listi yfir lönd og nokkrar hjálendur eftir vergri landsframleiðslu miðað við markaðsvirði (nafnverð). Þessar tölur taka ekki með í reikninginn ólíkt verðlag í mismunandi löndum, og þær geta verið mjög breytilegar frá ári til árs þar sem þær eru háðar gengi gjaldmiðla í hverju landi fyrir sig. Gengisbreytingar hafa því mikil áhrif á stöðu landanna innbyrðis frá ári til árs. Með því að kaupmáttarjafna landsframleiðsluna má koma í veg fyrir þessar sveiflur, en listi yfir lönd eftir landsframleiðslu (KMJ) er matskenndari en þar sem miðað er við nafnvirði.
Listinn er þrefaldur og sýnir tölur frá þremur ólíkum stofnunum, AGS, Heimsbankanum og tölfræðideild Sameinuðu þjóðanna.
Jónahlið
Jónahlið er prótín í himnum, einkum frumuhimnum, sem jónir flæða í gegnum; þetta hefur aftur áhrif á himnuspennu frumunnar, það er spennumun milli ytra og innra borðs hennar.
Jónahlið eru ekki alltaf opin; sum jónahlið opnast frekar við tiltekna himnuspennu; önnur opnast eða lokast frekar ef tiltekið efni, svo sem taugaboðefni, binst hliðinu, o.s.frv. Jónahlið hleypa heldur ekki endilega öllum jónum í gegn; sum hlið hleypa til dæmis nær einungis katjónum, það er jónum með jákvæða rafhleðslu, í gegn, á meðan önnur eru jafnvel enn sértækari og leyfa til að mynda nær eingöngu flæði kalíumjóna.
Spennuháð jónahlið gegna lykilhlutverki í boðspennu í taugafrumum.
Kamelljónið
thumb|right|Stjörnukort sem sýnir Kamelljónið. Kamelljónið er lítið stjörnumerki á suðurhimni sem Petrus Plancius lýsti fyrstur á 16. öld.
Friðrik Erlingsson
Friðrik Erlingsson (f. 4. mars 1962) er íslenskur tónlistarmaður og rithöfundur. Í tónlist var hann meðal annars lagahöfundur og gítarleikari í hljómsveitunum Purrki Pillnikk frá 1981 – 1983 og Sykurmolunum frá 1986 – 1988, á plötunum Einn moli’ á mann, 1986, og Life’s too good, 1988. Auk þess var hann einn af stofnendum Smekkleysu.
Ritstörf
Á ferli sínum sem rit- og handritshöfundur hefur Friðrik bæði komið víða við og unnið til fjölda verðlauna. Fyrsta skáldsaga Friðriks, Benjamín dúfa, hlaut Íslensku barnabókaverðlaunin 1992 og Verðlaun Skólamálaráðs Reykjavíkurborgar 1994. Bókin hefur verið gefin út víða erlendis, meðal annars á Norðurlöndum, Ítalíu, Bandaríkjunum og Bretlandi. Upp úr bókinni skrifaði hann handrit að samnefndri kvikmynd sem frumsýnd var 1995 og hlaut verðlaun víða um heim. 2017 var einnig gerð kvikmynd í Bandaríkjunum byggð á bókinni, Benji the Dove, í leikstjórn Kevin Arbouet.
Á ferli sínum hefur Friðrik skrifað handrit að ýmsum sjónvarpsþáttum og sjónvarps- og kvikmyndum. Meðal annars handrit að gamanmyndinni Stuttur Frakki árið 1998 og árin 1991-1994 var hann handritshöfundur með Spaugstofumönnum þegar þeir fluttu sig frá sjónvarpinu yfir á Stöð 2 og nefndu sig Gysbræður í þættinum Imbakassinn.
Friðrik fékk sérstök verðlaun Evrópskrar dómnefndar (EBU Prix Géneve Europe / Special Prix de Jury) fyrir handrit að sjónvarpsmyndinni Góða ferð, Sveinn Ólafsson, sem var útgefin 1998 sem skáldsaga með sama nafni. Sú bók var gefin út í Bretlandi árið 2006 undir titlinum Fish in the Sky, af Meadowside Children’s books, sem einnig gaf út skáldsögu Friðriks Bróðir Lúsifer, undir titlinum Boy on the Edge. Candlewick Press hefur gefið báðar bækurnar út í Bandaríkjunum. IBBY tilnefndi Friðrik á heiðurslista sinn árið 2012 fyrir þýðingu hans á Fish in the Sky.
Upp úr unglingasögu Friðriks, Þór í Heljargreipum, sem kom út árið 2008 og byggð var á norrænni goðafræði, framleiddi teiknimyndagerðin Caoz teiknimynd í fullri lengd, Þór-Hetjur Valhallar, eftir handriti hann sjálfs sem frumsýndi var árið 2010. Var hann tilnefndur til Eddu verðlaunanna 2011 fyrir besta handritið fyrir teiknimyndina. Sjálfstætt framhald sögunnar Þór, leyndarmál guðanna, var gefin út af bókaforlaginu Veröld árið 2010.
Friðrik hefur einnig fengist við þýðingar og fyrir þýðingu sína á barnabókinni Tsatsiki og Mútta, árið 2001, eftir sænska rithöfundinn Moni Nilsson-Brannström, hlaut hann Barnabókaverðlaun Fræðsluráðs Reykjavíkur.
Eftir hann liggur jafnframt handrit og libretto að óperunni Ragnheiður, sem tilnefnd var til Grímuverðlaunanna 2014 í flokknum Leikrit ársins. Konsertflutningur óperunnar í Skálholti 2013 fékk einnig Íslensku tónlistarverðlaunin 2013 sem Tónlistarviðburður ársins. Í uppfærslu Íslensku óperunnar 2014, hlaut Ragnheiður Grímuna 2014 í flokkunum, Söngvari ársins, sem var Elmar Gilbertsson, Tónlist ársins, sem Gunnar Þórðarson samdi og einnig Sýning ársins.
Auk þess var Friðrik tilnefndur til Norrænu barnabókaverðlaunanna árin 1992 og 1995.
Vladímír Nabokov
thumb|right|Stytta af Nabokov í Montreaux.
Philip Green
thumb|200px|Philip Green
Sir Philip Nigel Ross Green (fæddur 15. mars 1952) er breskur athafnamaður og var stjórnarformaður Arcadia-samsteypunnar en það er fyrirtæki sem á viðskiptakeðjurnar Topshop, Topman, Wallis, Evans, Burton, Miss Selfridge, Dorothy Perkins og Outfit. Verslunarkeðjan BHS (British Home Stores) var áður hluti af Arcadia. Sir Philip Green var viðskiptafélagi Jóns Ásgeirs Jóhannssonar. Stuttu eftir hrunið og setningu neyðarlaganna kom Sir Philip Green til Íslands og ræddi við viðskiptaráðherra og stjórnarmenn í Glitni og var erindi hans að gera tilboð um að kaupa kröfur Glitnis í fyrirtæki Baugs með 95% afföllum.
Apis mellifera ligustica
Apis mellifera ligustica er ein undirtegund alibýflugna. Útbreiðsla hennar var upphaflega í Ítalíu, en er nú um allan heim, sérstaklega þar sem er Miðjarðarhafsloftslag. Undirtegundin skiftist í 3 til 4 litaafbrigði og ery þau dekkstu frá Ítölsku Ölpunum (leðurlituð) og ljósari eftir því sem þau eru suðrænni. Hún var önnur tegundin sem var grunnurinn að Buckfast býunum thumb|vinstri|Upprunaleg útbreiðsla undirtegundanna í Evrópu og Austurlöndum nær (eftir síðustu ísöld). Hún er með brúnan til ljósgulan afturhluta með gulum röndum. Tungan er 6,3 til 6,6mm á lengd.
Jónmundur Guðmarsson
Hann var dæmdur til sjö mánaða skilorðsbundinnar fangelsisvistar sem falli niður að tveimur árum liðnum og einnig að greiða 66,5 milljónir króna í sekt í ríkissjóð.
Þóf
thumb|Skoskar konur á 18. öld þæfa vaðmál með fótum. Þóf er forn aðferð við að velkja ull til og frá og nudda til að hún verði þéttari og einangri betur. Klæði sem átti að þæfa var sett í bleyti áður en þófið hófst. Áður fyrr var klæði þæft í legi þar sem blandað var saman keytu og heitu vatni. Keytan virkaði eins og sápa. Í Skotlandi eru margar hefðir tengdar ullarþæfingu og þæfa margar konur saman efni í höndum og áðum með fótum. Sungnir eru sérstakir þæfingarsöngvar.
Auðvelt er að þæfa litlar prjónaðar flíkur. Þær eru bleyttar og svo nuddað saman á milli handa. Erfiðisverk var að þæfa vaðmál áður er vélar komu til sögu. Þófari var jafnan kófsveittur. Á Íslandi var algengt að  þæfa undir fótum en þá var það sem átti að þæfa  sett á pall og svo gengið á því þar til að var tilbúið. Það var kallað fótaþóf. Einnig tíðkaðist tunnuþóf ef verið var að þæfa stórar voðir. Þá var voð komið fyrir í botnlausri tunnu sem lá á hlið og tveir karlmenn settu fæturnar í sitt hvoru megin og stigu á móti hver öðrum.
Vatnsafl var mjög snemma virkjað í myllum til að knýja þæfingarvélar. Fyrsta vatnsvirkjun vegna þófaramillu sem vitað er um er í Normandí árið 1086. Þegar Innréttingarnar voru stofnaðar í Reykjavík af Skúla Magnússyni árið 1751 þá var stór hluti af rekstri þeirra ullarvinnsla. Við Elliðaárnar var sett upp á árbakkanum þófaramylla.
Á Íslandi er þekkt eftirfarandi þæfingavísa:
Casiokids
Meðlimir sveitarinnar eru Einar Olsson, Fredrik Øgreid Vogsborg, Ketil Kinden Endresen, Kjetil Bjøreid Aabø og Matias Monsen. Þekkt lög eru meðal annarra „Fot i hose“ og „Finn bikkjen“.
Norður-Lanarkshire
thumb|right|Kort sem sýnir North Lanarkshire í Skotlandi Norður-Lanarkshire (enska: North Lanarkshire, skoska: North Lanrikshire, gelíska: Siorrachd Lannraig a Tuath) er sveitarfélag í miðju Skotlandi sem nær yfir hluta af sögulegu sýslunum Lanarkshire, Dunbartonshire og Stirlingshire.
Hermóður hinn hvati
thumb|right|Hermóður ríður til Heljar á Sleipni í myndskreytingu í íslensku handriti frá 18. öld. Hermóður hinn hvati er persóna í norrænni goðafræði. Hann er einn ása og er talinn sonur Óðins og sendiboði hans. Sú saga fer af Hermóði að eftir dauða Baldurs var Hermóður sendur á Sleipni til Heljar til þess að freista þess að endurheimta hann. Hermóður dvaldist eina nótt í sal Heljar. Hel fól ásum það verkefni að fá alla lifandi hluti til að gráta Baldur til þess að endurheimta hann frá dauðanum. Hermóður birtist ekki í öðrum sögum.
Warcraft
Warcraft er heiti á herkænskutölvuleikjaséríu sem er og var mjög vinsæl. Þrír leikir hafa komið út og ýmsar viðbætur hafa fylgt þeim. Fyrstu tveir leikirnir fjalla að mestu um stríð milli manna og orka í ævintýra heiminum sem einfaldlega er kallaður „Warcraft heimurinn“, í síðari leikjum bættust við fleiri lið eða tegundir, náttálfar og hinir ódauðlegu.
Bismarck Barreto Faria
Bismarck Barreto Faria (fæddur 17. september 1969) er brasilískur fyrrverandi knattspyrnumaður. Hann spilaði 11 leiki og skoraði 1 mörk með landsliðinu.
Aleochara arawakorum
Aleochara arawakorum er bjöllutegund sem var fyrst lýst af Roberto Pace, 1990.
Neógentímabilið
thumb|right|Australopithecus kom fram seint á Plíósentímabilinu. Neógentímabilið er jarðsögulegt tímabil sem hófst fyrir 23,03 ± 0,05 milljón árum og lauk fyrir 2,588 milljón árum. Þetta er annað tímabil nýlífsaldar, á eftir paleógentímabilinu og á undan kvartertímabilinu. Neógen skiptist í tvö tímabil: míósen og plíósen.
Á þessum tíma þróuðust spendýr og fuglar yfir í tegundir sem líkjast þeim sem við þekkjum í dag. Fyrstu aparnir af mannætt litu dagsins ljós í Afríku. Á þessum tíma tengdust Norður-Ameríka og Suður-Ameríka við Panamaeiðið og lokuðu þar með á tengingu milli Kyrrahafs og Atlantshafs sem hafði mikil áhrif á hafstrauma. Golfstraumurinn varð þá til. Jörðin kólnaði töluvert þegar leið á þetta tímabil.
Mjöll Hólm - (Ég syng þér sönginn) Mamy Blue
Mjöll Hólm er 45 snúninga hljómplata gefin út af SG - hljómplötum árið 1972. Á henni flytur Mjöll Hólm tvö lög.
Um lag
Breska pop-hljómsveitin Pop Tops flutti lagið Mamy Blue upprunalega.
Eggert Claessen
Eggert Claessen (16. ágúst 1887 – 21. október 1950) var lögfræðingur og athafnamaður í Reykjavík.
Hugræn atferlismeðferð
Hugræn atferlimeðferð (stundum skammstafað HAM eða CBT af enska heitinu cognitive behavioral therapy) er meðferðarúrræði sem gengur út á það að hjálpa fólki að þekkja sínar eigin óheilbrigðu hugsanir, hegðun, og viðhorf, og kunna betur að kljást við þau. Meðferðin var upphaflega þróuð til að vinna gegn þunglyndi en hún hefur reynst gagnleg við hinum ýmsu kvillum svo sem almennum kvíða, fælni, svefnleysi, lystarstoli (anorexíu), geðhvarfasýki, áfengissýki, verkjalyfjafíkn, og ýmsum kækjum. Einnig getur hún bætt líðan fólks sem verður alvarlega veikt. Árangur af hugrænni atferlismeðferð við meðferð þessara raskana er í flestum tilfellum sambærilegur eða betri en árangur lyfjameðferðar, en aðgengi er lakara.
Eggert Claessen
Eggert var sonur Jean Valgard Claessen landsféhirðis og Kristínar Briem, sem var dóttir Eggerts Briem sýslumanns. Systur hans voru þær Ingibjörg, kona Jóns Þorlákssonar forsætisráðherra, og María Kristín, móðir Gunnars Thoroddsen forsætisráðherra, en bróðir hans var Gunnlaugur Claessen yfirlæknir og Arent Claessen stórkaupmaður.
Hugræn atferlismeðferð
Nafnið hugræn atferlismeðferð vísar til hugrænnar meðferðar og atferlismeðferðar en nálganir úr báðum meðferðum eru notaðar í hugrænni atferlismeðferð.
Eggert Claessen
Kona Eggerts var Soffía Jónsdóttir (22. júlí 1885 – 20. janúar 1966) húsmæðrakennari.
Hugræn atferlismeðferð
Saga
Rætur hugmynda hugrænnar atferlismeðferðar má meðal annars finna í grískri heimspeki, þ.e. stóuspeki, þekkt er tilvitnun í Epiktetos (55-135 e.Kr.): Ekki eru það atburðir sem áhyggjum valda, heldur viðhorf manna við þeim.
Tíska
thumb|right|Koparstunga eftir [[Albrecht Dürer þar sem borinn er saman klæðnaður konu frá Nuremberg (til vinstri) og konu frá Feneyjum (til hægri).]] Tíska kallast vinsældabylgja í menningu, hvort sem hún er innan fatnaðar, tónlistar, byggingalistar eða útlits. Hinar ólíku tegundir tvinnast gjarnan saman.
Hugræn atferlismeðferð
Saga
Hugræn atferlismeðferð er gjarnan kennd við bandaríska geðlækninn Aaron T. Beck (1921-2021) sem var menntaður í sálgreiningu. Í rannsóknum sínum komst hann að því að aðferðir sálgreiningar gengju ekki upp við meðferð þunglyndis. Beck var undir áhrifum frá hinni svokölluðu hugrænu byltingu í sálfræði sem átti sér stað á árunum 1950-1970 en þó ekki síður undir áhrifum frá aðferðum atferlismeðferðar. Á grunni rannsókna sinna og meðferðarreynslu byggði Beck þá kenningu að það hvernig við hugsum, túlkum atburði og högum daglegu lífi ráði miklu um líðan okkar. Sálfræðingurinn Albert Ellis (1913–2007) hafði einnig áhrif á mótun hugrænnar atferlismeðferðar. Nemandi Becks, sálfræðingurinn David Burns útfærði hugsanaskekkjur á nákvæmari hátt í bók sinni Feeling Good árið 1980.
Tíska
Tíska skiptist í tímabil eftir því hvaða form er vinsælt hverju sinni. Markverð tímabil síðustu aldar eru til dæmis hippa-tímabilið, diskó-tímabilið eða Bítla-tímabilið.
Hugræn atferlismeðferð
Saga
Hugræn atferlismeðferð var fyrst tekin í notkun á kerfisbundinn hátt á geðsviði Reykjalundar árið 1997. Í ljós kom að þeir sem fengu hugræna atferlismeðferð í einstaklingsmeðferð náðu marktækt betri árangri en aðrir sjúklingar, bæði hvað varðar þunglyndi, kvíða og vonleysi.
Meðferð og áherslur
Í hugrænni atferlismeðferð er áherslan á samspilið sem hlýtur að vera til staðar milli hugsana, líðunar, líkamlegs ástands og hegðunar. Þar er sérstaklega athugað hvernig hegðun okkar og hugsanir hafa áhrif á líðan og líkamlegt ástand. Þegar það hefur verið kortlagt eru hugsanaskekkjur endurmetnar og hegðuninni hnikað til betri vegar. Rannsóknir sýna að meirihluti þeirra sem sækja sér slíka sálfræðimeðferð fá nokkurn eða talsverðan bata. Klínískar leiðbeiningar á Íslandi mæla með því að hugrænni atferlismeðferð sé fyrsta meðferðarúrræði við flestum gerðum sálræns vanda.
Venjulega ver einstaklingurinn 1-3 klukkustundum á viku með meðferðaraðilanum, en auk þess eru honum settar fyrir ýmsar æfingar til að gera á milli tíma. Flestir meðferðarvísar við algengum geðröskunum, eins og þunglyndi og kvíða, gera ráð fyrir 10-20 viðtölum. Meðferðinni er nú mest beitt af sálfræðingum þótt geðlæknar, heimilislæknar, hjúkrunarfræðingar og fleiri heilbrigðisstéttir hafi sótt sér þjálfun í hugrænni atferlismeðferð í vaxandi mæli á síðustu misserum.
Í hugrænum hluta meðferðarinnar leitast meðferðaraðili og sjúklingur við að greina hvaða hugsanir og tilfinningar fylgja t.d. kvíðaköstum. Þessar hugsanir og tilfinningar eru síðan ræddar í samhengi "hugræns líkans" af ofsakvíða. Hugrænt líkan af ofsakvíða gerir ráð fyrir því að óæskileg hugarferli, sem kunna að vera ómeðvituð, hrindi af stað vítahring af óttaviðbrögðum.
Meðferðaraðili og sjúklingur ræða hvort og hvaða aðstæður sjúklingurinn forðast og meta hversu alvarleg áhrif það hefur á líf hans. Síðan vinna þeir í sameiningu að því að yfirstíga verstu hindranirnar. Sjúklingurinn nálgast aðstæður venjulega í nokkrum þrepum. Með breyttum hugsunarhætti öðlast einstaklingurinn smám saman betra vald yfir viðbrögðum sínum.
Tenglar
Félag um hugræna atferlismeðferð
Flæmskt rauðöl
thumb|right|Duchesse de Bourgogne er vinsæl tegund af flæmsku rauðöli. Flæmskt rauðöl er fremur súrt öl frá Belgíu. Það er fremur létt, 5-6% rautt til brúnt að lit og með einkennandi súrum ávaxtakeim sem verður til við gerjun með öðru geri en ölgeri, oftast mjólkursýrugerlum, og með löngum geymslutíma (ár eða meira) á eikartunnum. Rauði liturinn kemur úr sérstöku malti. Fullþroskað öl er oft blandað með yngra öli til að jafna bragðið.
Kvartertímabilið
thumb|right|Jörðin eins og hún gæti hafa litið út við [[hámark síðustu ísaldar fyrir 25-20.000 árum undir lok pleistósentímabilsins.]] Kvartertímabilið er jarðsögulegt tímabil sem hófst fyrir 2,588 ± 0,005 milljón árum og stendur enn yfir. Þetta tiltölulega stutta tímabil einkennist af reglubundnum jökulskeiðum og tilkomu mannsins sem hefur haft mikil áhrif á jörðina. Kvartertímabilið skiptist í tvö tímabil: pleistósentímabilið (tímabil síðustu ísalda) og hólósentímabilið (nútímann). Sumir hafa stungið upp á þriðja tímabilinu: mannöld á eftir hólósentímabilinu, til að leggja áherslu á áhrif mannsins á umhverfi og loftslag á jörðinni.
Blackburn Olympic F.C.
Blackburn Olympic F.C. er enskt knattspyrnulið sem stofnað var í borginni Blackburn í Lancashire árið 1878. Þótt það starfaði ekki nema í um áratug markaði það djúp spor í sögu enskrar knattspyrnu þegar það varð árið 1883 fyrsta verkamannaliðið til að fara með sigur af hólmi í ensku bikarkeppninni. Fram að þessu höfðu lið skipuð efnamönnum frá sunnanverðu landinu verið ráðandi í keppninni og urðu þessi þáttaskil því til þess að ýta undir atvinnumennsku í greininni.
Upphaf
Nútímaknattspyrna varð til á sjöunda áratug nítjándu aldar í suðurhéruðum Englands þar sem gamlir nemendur yfirstéttaskólanna í landinu stöðluðu og festu á blað reglur hinna óskipulögðu boltaleikja sem löngum höfðu verið iðkaðir við skólana. Ekki leið á löngu uns leikurinn tók að berast til iðnaðarbæjanna í norðrinu. Þegar komið var fram á árið 1877 hafði t.a.m. tylft knattspyrnuliða verið stofnuð í bænum Blackburn, þar á meðal Blackburn Rovers árið 1875, sem talið var öflugasta félagið og starfar enn í dag.
Árið 1878 var Blackburn Olympic stofnsett með samruna tveggja minni liða, Black Star og James Street. Nafnið var valið af James Edmondson, fyrsta gjaldkera félagsins og talið innblásið af nýlegum fornleifauppgreftri í Ólympíu á Grikklandi. Fyrstu misserin lét félagið nýstofnaða nægja að keppa vináttuleiki og taka þátt í héraðsmótum í Blackburn.
Sigurárið
Í bikarkeppninni leiktíðina 1882-83 lagði Blackburn Olympic að velli fjögur minni félög frá Lancashire til að komast í fimmtu umferðina. Þar voru andstæðingarnir lið frá Wales. Með sigri á þeim komust Blackburn Olympic í undanúrslitin þar sem liðið mætti í fyrsta sinn andstæðingum úr suðrinu, Old Carthusians. Leikið var á hlutlausum velli í Manchester þar sem Blackburn vann öllum að óvörum 4:0.
Úrslitaleikurinn 1883 var því á milli Blackburn Olympic og Old Etonians á Kennington Oval. Old Etonians voru ríkjandi bikarmeistarar og höfðu árið áður sigrað Blackburn Rovers í úrslitum og var það í fyrsta sinn sem lið úr norðrinu komst svo langt í keppninni.
Í aðdraganda úrslitaleiksins fóru leikmenn Blackburn Olympic í nokkurra daga æfingabúðir í Blackpool, en slíkt var talið fáheyrt.
Staðan eftir 90 mínútna leik var 1:1 og höfðu Old Etonians misst einn manna sinna meiddann af velli. Í samræmi við reglur þess tíma þurftu fyrirliðarnir að koma sér saman um að grípa til framlengingar, sem og þeir gerðu. Þar reyndist liðsmunurinn drjúgur og Blackburn-liðið skoraði sigurmarkið.
Fögnuður norðanmanna var mikill en í suðrinu vöknuðu spurningar. Reglum samkvæmt var atvinnumennska bönnuð en altalað var að í iðnaðarbæjunum í norðrinu fengju verkamenn í knattspyrnuliðum greitt undir borðið, enda hefðu þeir annars augljóslega ekki ráð á að taka sér frí frá vinnu til knattspyrnukeppni og æfinga. Einkum var í þessu sambandi horft til æfingarbúðanna í Blackpool. Ekki var Blackburn Olympic refsað þrátt fyrir þessar ásakanir en nokkur önnur félög voru ekki jafn heppin. Urðu aðgerðir knattspyrnusambandsins gegn brotum á áhugamannareglunum til að ýta undir hugmyndir um að kljúfa sambandið í tvennt.
Fallandi gengi
Blackburn Olympic komst í undanúrslit bikarsins árið eftir en tapaði illa fyrir skoska liðinu Queens Park. Liðið átti aldrei eftir að ná jafn langt, þar sem Blackburn Rovers náði afgerandi að treysta sig í sessi sem stóra liðið í bænum. Þegar atvinnumennska var heimiluð áttu lið á borð við Blackburn Olympic, sem ekki drógu til sín marga áhorfendur, enga möguleika á að keppa við vinsælli félögin sem greiddu mun hærri laun.
Síðasti naglinn í kistu Olympic var rekinn við stofnun ensku deildarinnar, þar sem ákveðið var að bjóða á hámarki einu liði frá minni borgum og bæjum rétt til þátttöku. Blackburn Rovers varð fyrir valinu og síðla árs 1889 lék Blackburn Olympic sinn síðasta leik.
Titlar
Bikarmeistarar
Matthías keisari
thumb|right|Matthías keisari Matthías keisari (24. febrúar 1557 – 20. mars 1619) af ætt Habsborgara ríkti sem keisari hins Heilaga rómverska ríkis frá 1612 til 1618, konungur Ungverjalands 1608 til 1619 og konungur Bæheims frá 1611 til 1617. Hann var þriðji sonur Maximilíans 2. og Maríu Spánarprinsessu og tók völdin af bróður sínum Rúdolf 2.
Vindauga
Vindauga er í fyrstu aðeins op þar sem vindur leikur um. Nú er það oftast haft um baggagat, en það er op á hlöðu sem hey er látið fara inn um. Það getur einnig merkt loftræstingargat og jafnvel vatnsauga á vegg og einnig glugghús sem er það rými sem gluggaumgjörðin er fest í. Vindauga er einnig notað um loftrásarop út um eldhúsvegg þar sem reykur leitar út.
Enska orðið Window á sér rætur í þessu orði, en vindauga á íslensku þýðir ekki gluggi á sama hátt og enska orðið. Þó er talað um vindaugu í slíkri merkingu ef glugginn er lítill eins og þetta dæmi sýnir: gluggar eru vanalega engir, nema lítil vindaugu með rúðubroti í.
Þuríður Einarsdóttir stóra
Þuríður Einarsdóttir (d. 1561), kölluð Þuríður stóra, var íslensk kona á 16. öld. Hún er sögð hafa verið óvenju hávaxin og glæsileg kona og varð fylgikona þriggja af helstu prestum og menntamönnum landsins á fyrri hluta aldarinnar.
Þórður Einarsson
Þuríður var dóttir Einars Guðmundssonar á Vatnsleysu í Biskupstungum og síðar í Haukadal. Ekki er vitað hver móðir hennar var. Hún varð fyrst fylgikona séra Þórðar Einarssonar, sem var sonur Einars Þórólfssonar hirðstjóraumboðsmanns á Hofsstöðum í Miklaholtshreppi og konu hans Katrínar, dóttur Halldórs Ormssonar ábóta á Helgafelli. Þórður var prestur í Hítardal, sem var eitt besta brauð landsins og veitt af erkibiskupinum í Niðarósi, og má því gera ráð fyrir að hann hafi verið auðugur og átt töluvert undir sér. Þau áttu saman fimm börn og komust tvær dætur þeirra til aldurs, Þórunn kona séra Finnboga Tumasonar á Hofi í Vopnafirði og Jórunn, kona Þórðar Guðmundssonar lögmanns.
Þórður lenti í ósætti við Ögmund Pálsson biskup, sem lét dæma hann úr embætti með svokölluðum Hítardalsdómi 24. janúar 1530, en þar var séra Þórði meðal annars gefið að sök að hafa átt fimm börn í frillulífi, logið upp á biskup, skemmt timbur sem Skálholtskirkja átti, slegist við annan prest á Barthólómeusarmessu, óhlýðnast biskupi og vanrækt kennimannsstörf sín. Sumar heimildir segja einnig að hann hafi snúist til lúthersku, en Jón bróðir hans, prestur í Odda, var einmitt einna fyrstur presta til að snúast til Lútherstrúar. Ögmundur og prestar hans dæmdu Hítardal fallinn undir erkibiskupsvald en fé Þórðar til kirkjunnar. Þórður sigldi sama sumar til Noregs og hugðist leita sér uppreisnar hjá erkibiskupi, en dó sama ár erlendis.
Sigmundur Eyjólfsson
Vorið 1531 bárust fregnir um lát hans til Íslands og þar með að erkibiskup hefði veitt Hítardal Sigmundi Eyjólfssyni presti í Vallanesi, systursyni Ögmundar biskups, og hefur raunar verið sagt að tilgangur Ögmundar með Hítardalsdómi hafi verið að koma Sigmundi þangað. Þuríður var þá enn í Hítardal og hefur Sigmundi litist vel á hana því hann tók hana sér til fylgilags. Þau áttu saman eina dóttur sem upp komst, Katrínu (f. um 1532), sem giftist Agli Einarssyni á Snorrastöðum. Á meðal barna þeirra voru Jón Egilsson prestur og annálaritari, og var Þuríður heimildamaður hans um ýmsa atburði siðaskiptaaldar, og Ólafur Egilsson prestur í Vestmannaeyjum, sem Tyrkir hertóku og fluttu til Alsír en kom aftur heim.
Oddur Gottskálksson
Þuríður fluttist nú frá Hítardal og tók skömmu síðar við búi Ögmundar biskups á Reykjum í Ölfusi en Katrín dóttir hennar fór í fóstur til afa síns og ömmu, Eyjólfs Jónssonar og Ásdísar Pálsdóttur á Hjalla í Ölfusi, en þar dvaldi Ögmundur biskup löngum, og var þar þegar Kristófer Hvítfeld og menn hans handtóku biskupinn 1541 og rændu eignum hans og ömmu hennar.
Þuríður hafði þá kynnst þriðja sambýlismanni sínum, Oddi Gottskálkssyni, sem var einn lærðasti maður landsins. Þegar hann kom heim frá Danmörku eftir að hafa látið prenta Nýjatestamentisþýðingu sína settist hann að hjá Þuríði á Reykjum og vann þar að fræðistörfum. Þau bjuggu saman ógift í nokkur ár en giftust síðan eftir að hafa átt saman einn son, Pétur, sem fæddist 1543. Hann fluttist uppkominn til Noregs og dó þar.
Eftir siðaskipti fékk Oddur veitingu fyrir Reynistaðaklaustursumboði og fluttu þau Þuríður þá norður og settust að á Reynistað. Oddur varð jafnframt lögmaður norðan og vestan 1552. Hann drukknaði í Laxá í Kjós á leið til Alþingis sumarið 1556. Þuríður lifði áfram í fimm ár en dó 1561.
Hoya pruinosa
Hoya pruinosa er fjölær jurt í vaxblómaættkvísl. Útbreiðslan er á Nýju-Gíneu.
Aleksandr Solzhenítsyn
thumbnail|Aleksandr Isayevich Solzhenitsyn Aleksandr Ísajevítsj Solzhenítsyn (rússneska: Александр Исаевич Солженицын; 11. desember 1918 – 3. ágúst 2008) var rússneskur rithöfundur, leikritahöfundur og sagnfræðingur. Hann er frægastur fyrir verk sitt: Gulag-eyjarnar, en með því fékk heimsbyggðin spurnir af Gúlag fangabúðum Sovétríkjanna. Sjálfur eyddi hann átta árum í fangabúðum fyrir meinta óvirðingu í garð Stalíns. Solzhenitsyn fékk Nóbelsverðlaun í bókmenntum árið 1970 og var gerður útlægur frá Sovétríkjunum árið 1974. Hann sneri aftur til Rússlands árið 1994. Eftir hann liggur fjöldi verka, sjálfsævisöguleg, skáldverk, ljóð, leikrit og söguskoðanir.
Mótmæli 31. desember 2008
Mótmæli voru haldin 31. desember 2008 en þau hófust við Stjórnarráð Íslands. Mótmælin færðust svo yfir á Hótel Borg þar sem fram fór bein útsending á sjónvarpsþættistöðvar 2 Kryddsíld. Talið er að hátt í 300 manns hafi tekið þátt í mótmælunum en forsprakkar mótmælanna gáfu út tilkynningu þar sem fram kom að þeir væru að mótmæla andvaralausum stjórnmála- og embættismönnum
Hvað gerðist við Hótel Borg
Starfsfólk Hótel Borgar og starfsfólk Stöðvar 2 hindruðu för mótmælenda þar til að lögreglan kom á svæðið. Mótmælendur ruddu sér leið inn í port sem er við Hótel Borg en reyndu svo einnig að komast inn um hliðardyr á hótelinu. Þeir köstuðu litlum sprengjum inn og myndaðist því reykur. Lögreglan brá á það ráð að nota piparúða til þess að stöðva för mótmælandanna sem að ætluðu sér að trufla útsendingu. Ekki voru allir á eitt sammála um hvort að þetta hafi verið friðsæl mótmæli áður en að lögreglan ákvað að grípa inn í. Einn mótmælandanna sem að var á staðnum sagði mótmælin hafa verið friðsæl þar til lögreglan hóf að spreyja piparúða yfir mótmælendurna.
Læti og skemmdir
Það gekk erfiðlega fyrir þáttastjórnendur og viðmælendur að halda uppi samræðum þar sem mikil læti bárust frá mótmælendum sem að börðu húsið að utan og hrópuðu slagorð. Miklar skemmdir urðu á búnaði Sagafilm og Hótel Borgar. En Stöð 2 leigði búnað fyrir útsendinguna af Sagafilm. Kaplar voru sprengdir og hurðar brotnar. Sigmundur Ernir Rúnarsson stýrði Kryddsíldinni þegar að mótmælin áttu sér stað
Áverkar og handtökur
Um 10 til 15 mótmælendur þurftu á aðhlynningu að halda vegna piparúða. Einn lögreglumaður slasaðist í mótmælunum en hann kinnbeinsbrotnaði einnig slasaðist starfsmaður Stöðvar 2. Þrír menn voru handteknir í mótmælunum en þeim var sleppt seinna sama dag eftir yfirheyrslur. Þeir voru handteknir fyrir að neita að hlýða fyrirmælum lögreglu.
Pleistósentímabilið
thumb|right|Myndskreyting sem á að sýna dýralíf á Norður-Spáni seint á pleistósentímabilinu. Pleistósentímabilið er jarðsögulegt tímabil sem hófst fyrir 2.588.000 árum og lauk fyrir 11.590 árum við lok kuldaskeiðsins yngra-drýas. Þetta tímabil markast af reglubundnum jökulskeiðum og hlýskeiðum á milli þeirra.
Pendúll
thumb|200px|Einfaldur pendúll
Pendúll er lóð sem hangir frá völtum þannig að það getur sveiflast frjálslega. Þegar pendúllinn er færður úr jafnvægisstað er honum undirorpið krafti sem færir hann aftur á jafnvægisstaðinn. Þessi kraftur, saman með massa pendúlsins, lætur pendúlinn sveiflast til og frá þegar honum er sleppt. Tíminn sem tekinn er að sveiflast einu sinni heitir tíðni. Tíðnin fer aðallega eftir lengd pendúlsins. Síðan þeir voru uppgötvaðir árið 1602 af Galíleó Galílei hefur pendúlar verið notaðir til að mæla tíma. Pendúlar voru nákvæmasta tæki til tímamælingar þangað til fjórða áratugsins. Þeir eru notaðir til að stilla pendúlklukkur og í vísindatækjum eins og hröðunarmælum og jarðskjálftamælum. Áður fyrr voru pendúlar notaðir sem þyngdaraflsmælar og jafnvel til að mæla lengd. Orðið „pendúll“ á rætur að rekja til latínu, það kemur frá orðinu pendulus sem þýðir „hangandi“.
John Beddington
John Beddington (fæddur 1946) er vísindalegur ráðgjafi ríkisstjórnar Bretlands og prófessor í hagnýtri líffræðitölfræði við Imperial College í London. Hann lauk doktorsprófi frá University of Edinburgh árið 1973. Hann er sérfræðingur í hagfræði og líffræði sem tengjast sjálfbærri þróun og endurnýjanlegum auðlindum m.a. hvað varðar fiskveiðistjórnun.
Tenglar
Viðtal við BBC News 19/3/09
Suður-Lanarkshire
thumb|right|Kort sem sýnir South Lanarkshire í Skotlandi Suður-Lanarkshire (enska: South Lanarkshire, skoska: Sooth Lanrikshire, gelíska: Siorrachd Lannraig a Deas) er sveitarfélag í miðju Skotlandi sem nær yfir suðurhluta sögulegu sýslunnar Lanarkshire. Sveitarfélagið er suðaustan við Glasgow og nær yfir hluta af úthverfum borgarinnar. Íbúar eru um 320 þúsund (2021). Stærstu bæir eru East Kilbride, Hamilton, Lanark, Strathaven, Carluke, Rutherglen og Cambuslang.
Hamilton er höfuðstaður Suður-Lanarkshire.
Crystal Palace F.C.
thumb|Crystal Palace-sýningarhöllin. Crystal Palace er enskt knattspyrnufélag frá Selhurst hverfinu í Croydon í Suður-London sem spilar í ensku úrvalsdeildinni. Félagið var stofnað árið 1905 í sýningarhöllinni Crystal Palace en þáverandi völlur var nálægt henni. Árið 1924 flutti félagið til Selhurst Park.
Frá árinu 1964 hefur Crystal Palace mestmegnis spilað í tveimur efstu deildum ensku deildarkerfisins. Það hefur náð hæst þriðja sæti í efstu deildinni tímabilið 1990-1991. Palace hefur komist tvisvar í úrslit FA-bikarsins, árin 1990 og 2016, en tapaði bæði skiptin fyrir Manchester United.
Enska meistaradeildin
Enska meistaradeildin (áður 2. deild): Sigurvegarar umspils:
Eygló Harðardóttir (stjórnmálamaður)
Eygló Þóra Harðardóttir (fædd 12. desember 1972 í Reykjavík) er íslenskur fyrrum þingmaður og fyrrum félags- og húsnæðismálaráðherra. Eygló bauð sig fyrst fram til Alþingis árið 2007 og var varaþingmaður Framsóknarflokksins í Suðurkjördæmi þar til Guðni Ágústsson sagði af sér þingmennsku. Í janúar 2009 var hún kjörin ritari flokksins og hefur gegnt þeirri stöðu síðan og skipaði hún annað sæti á lista flokksins í þingkosningunum 2009. Árið 2013 varð hún oddviti Framsóknarflokksins í Suðvesturkjördæmi og var í kjölfar þingkosninga skipuð félags- og húsnæðismálaráðherra í ríkisstjórn Sigmundar Davíðs Gunnlaugssonar.
Ævi
Eygló fæddist 12. desember 1972 í Reykjavík og eru foreldrar hennar Svanborg Óskarsdóttir og Hörður Rögnvaldsson. Móðir Eyglóar var aðeins 16. ára gömul þegar hún átti hana og bjuggu þær í kjallaraíbúð hjá foreldrum hennar í Hlíðahverfi fyrstu árin á meðan Svanborg lauk stúdentsprófi og fór í kennaranám. Megnið af æskunni bjó Eygló í Breiðholti þar sem hún gekk í Breiðholtsskóla og lauk stúdentsprófi frá Fjölbrautaskólanum í Breiðholti árið 1992. Hún lauk Fil.kand prófi í listasögu frá Stokkhólmsháskóla árið 2000 og stundaði framhaldsnám í viðskiptafræði við Háskóla Íslands frá 2007. Eygló er búsett í Mosfellsbæ og er gift Sigurði E. Vilhelmssyni, en saman eiga þau tvö börn.
Þingstörf
Eygló sat á Alþingi fyrir Suðurkjördæmi frá nóvember 2008. Hún tók sæti á Alþingi fyrir hönd Framsóknarflokksins þegar Guðni Ágústsson fyrrverandi formaður flokksins sagði af sér þingmennsku. Fyrir Alþingiskosningarnar 2009 skipaði hún annað sæti á lista Framsóknarflokksins í Suðurkjördæmi og var 7. þingmaður kjördæmisins.
Eygló sat í heilbrigðisnefnd, iðnaðarnefnd og umhverfisnefnd Alþingis árin 2008-2009. Hún sat í menntamálanefnd og viðskiptanefnd árin 2009-2011 og allsherjar- og menntamálanefnd árið 2011. Á árunum 2009-2010 sat hún í þingmannefnd til að fjalla um skýrslu Rannsóknarnefndar Alþingis. Eygló var formaður verðtrygginganefndar efnahags- og viðskiptaráðherra, en nefndin hafði það hlutverk að leita leiða til að draga úr vægi verðtryggingar.
Njósnarinn ósýnilegi
thumb|right|Bob Moran Nr. 21 Njósnarinn ósýnilegi er unglingasaga eftir Henri Vernes.
Söguþráður
Eitt kvöld í París í jólaönnunum eru þeir vinirnir, Bob og Bill, að rölta um göturnar og huga í búðarglugga. Sérstaklega eru það gluggar bókabúðanna, er athygli þeirra beinist að, því Bob er mikill bókasafnari, og einkum eru það gamlar og fágætar bækur, sem hann hefur áhuga á. Það er því engin tilviljun, að þeir vinirnir stönsuðu við bókabúðina „Allar bækur“ og fara inn. Þeir halda rakleitt í fornbókadeildina, og er Bob að skoða fágæta biblíu, þegar einhver stjakar allharkalega við honum, svo að hann hrasar við. En Bob kann ekki við slíkt athæfi á almannafæri og lítur snarleg við, en sér engan nálægt sér, nema Bill vin sinn, sem stóð við hliðina á honum. Þeir vinirnir verða furðu lostnir og taka að rannsaka staðinn. Bob kemur auga á stiga upp á efri hæð búðarinnar og heldur þangað. En þá slökna ljósin og í stiganum mætir honum kúlnahríð, sem strýkur næstum vanga hans. Hann kastar sér flötum. Og þar sem hann liggur á gólfinu í myrkrinu sér hann ljóskeilu úr vasaljósi líða fram hjá — en það heldur enginn á vasaljósinu — það líður áfram eins og sjálfkrafa. Þarna er ósýnilegi njósnarinn á ferð og átti Bob eftir að kynnast honum betur.
Aðalpersónur
Bob Moran, Bill Balantine, Ferret lögregluforingi, Bernard Philippe, Juliette prófessor, Aristide Clairembart, Gaston Dessaumur, Majórinn, Sorprennan, Li, Song
Sögusvið
París, Frakkland
Karlakór Reykjavíkur syngur lög eftir Sveinbjörn Sveinbjörnsson og Sigfús Einarsson
Karlakór Reykjavíkur syngur lög eftir Sveinbjörn Sveinbjörnsson og Sigfús Einarsson er 33 snúninga LP hljómplata gefin út af SG - hljómplötum árið 1974. Hljóðritun þessarar plötu fór fram í Háteigskirkju í Reykjavík fyrri hluta ársins 1974 undir stjórn Péturs Steingrímssonar. Ljósmynd á framhlið tók Gunnar Hannesson í Kverkfjöllum.
Meistarakeppni kvenna í knattspyrnu
Meistarakeppni kvenna í knattspyrnu er útsláttarkeppni í knattspyrnu kvenna á Íslandi á vegum KSÍ.
Flestir sigrar
''Listinn er fengin af síðu KSÍ.
Hrúga (tölvunarfræði)
Hrúga er gagnagrind. Hægt er að hugsa sér hrúgu sem tvíundartré þar sem að sérhver hnútur er stærri eða jafn öllum hnútum í undirtrjám sínum. Það má einnig líta svo á að hnútur sé minni en eða jafn foreldri sínu, hafi það slíkt. Þessi eiginleiki er kallaður hrúgueiginleikinn. Einnig verður tréð að vera fullkomið (e. complete), það er klára verður að setja hnúta á sérhvert þrep (e. level) trésins áður en fara má á næsta þrep fyrir neðan.
Aðgerðir sem gjarnan eru framkvæmdar á hrúgur eru:
Hrúga sem fylki
Hægt er að geyma hrúgur sem fylki. Ef vísir (e. index) fyrsta staks hrúgunnar er 1 gildir fyrir stak X:
Dæmi um hrúgu raðaða í fylki væri:
Hundasúra
Hundasúra (fræðiheiti: Rumex acetosella) er fjölær jurt af súruætt.
Útlit
Hún er með uppréttan stöngul og er rauðleit á lit og greinist efst og getur náð 0,5 metra hæð. Laufblöð eru örvalöguð, um 2 sentimetrar að lengd. Hún blómgast frá mars til nóvember og eru gulgræn (karlblóm) eða rauðleit (kvenblóm) blóm á mismunandi jurtum frá sama jarðstöngli en aldin eru rauð.
Hundasúru er oft ruglað saman við túnsúru en um er að ræða aðra skylda tegund. Túnsúra þekkist best frá hundasúru á blaðlögun, Hornin neðst á blöðkunni vísa niður en eru ekki útstæð eins og á hundasúru.
Útbreiðsla
Hundasúra er algeng víðast á norðurhveli jarðar og er oft ein fyrsta jurt til að breiðast út í röskuðum svæðum eins og yfirgefnum námasvæðum, sérstaklega ef jarðvegurinn er súr. Jurtin er vel æt en er ekki mjög næringarrík sem beitarjurt og inniheldur oxalsýru sem veldur eitrunaráhrifum ef hún er bitin í miklu magni.
Almennt
Víða er litið á hundasúru sem illgresi sem erfitt er að halda í skefjum. Hundasúra þrífst við sams konar aðstæður og bláber. Bændur líta oft á hundasúrur sem merki um að það þurfi að bera kalk á land. Hundasúra er notuð til að bragðbæta mat og sem grænmeti. Hún hefur einnig verið notuð sem landgræðslujurt til að binda jarðveg á ofbeittum svæðum.
Sem læknisjurt
Hún er ein jurta í náttúrulækninga jurtablöndunni Essiac. Vegna áhrifanna sem Essiac var sagt hafa á krabbamein framkvæmdu þrjár bandarískar stofnanir; Bandaríska matvæla og lyfjaeftirlitið, National Cancer Institute og American Cancer Society, rannsóknir á Essiac og komust að því að það hafði engin áhrif á krabbamein.
Samlífi
Á Íslandi vex sveppurinn grasmúrgróungur (Pleospora herbarum) á dauðum vefjum ýmissa plöntutegunda, meðal annars á hundasúru.
Góuþrælsveðrið
Góuþrælsveðrið var áhlaupsveður sem gekk yfir suðvesturhorn Íslands þann 9. mars árið 1685 en þá bar Góuþrælinn upp á þann dag og því er veðrið við hann kennt. 132 menn af ellefu skipum fórust í óveðrinu, skipin voru frá Stafnesi og Vestmannaeyjum. 7 skip frá Stafnnesi fórust með samtals 60 manns, að undanteknum tveimur mönnum sem komust lífs af. Strax nóttina eftir rak 47 lík í land, sum í Garðinum, önnur á Miðnesi. Voru þau öll jarðsett að Útskálakirkju í sömu gröf.
Angkor Wat
thumb thumb Angkor Wat (Höfuð-borgmusterið) í Kambódíu er best þekkta hofið í Angkor-fornminjagarðinum, sem er eitt mikilvægasta fornleifasvæðið í Suðaustur-Asíu. Svæðið nær yfir um 400 km2, skógi vaxið svæði, Angkor-garðurinn inniheldur stórkostlegar leifar af mismunandi höfuðborgum Khmer-heimsveldisins sem var við lýði frá 8. til 14. aldar. Fyrir utan áðurnefnt Angkor Wat er hið víðfræga Angkor Thom með 72 turnum sem hver hefur fjögur Búdda-andlit, Bayon-musterið með ótal höggmyndum og áhugaverður skreytingum. Svæðið nýtur nú verndar UNESCO, sem hefur sett upp margþætt verkefni til að vernda það og umhverfi þess